Malvaste kalmistu

pisi|Malvaste kalmistu talvel. Foto: Olari Pilnik, 26.12.2023
Malvaste kalmistu on kalmistu Reigi kihelkonnas Hiiumaa saarel Läänemaal, tänapäevase haldusjaotuse järgi Malvaste külas Hiiumaa vallas Hiiu maakonnas.

Malvaste kalmistu rajati 1925. aastal."Malvaste kalmistu". - Hiiumaa kalmistud. Hiiumaa Muinsuskaitse Selts. Kärdla 2013. Lk 104 Kalmistu on alates 1999. aastast riiklik ajaloomälestis.Kultuurimälestis nr 22281 "Malvaste kabeliaed" 

Kalmistu loodeosas asub Malvaste kabel. Kalmistu on praegu kasutusel ning on üldiselt hooldatud. Malvaste kalmistu pindala on 0,46 hektarit ja kalmusid on kokku umbes 200. Sealsed riikliku kaitse all olevad mälestised on Malvaste kabeliaed ja Malvaste õigeusu kabel.

Kalmistul asub ristpalkidest vana kabel, mille edelaküljele on hiljem juurde ehitatud puidust kellatorn. Kabeli ehitaja Peeter Holm on maetud kabeli juurde.

Esimene matmine Malvaste kalmistule toimus 1925. aastal. Samal aastal toimetati kalmistule kabeli ehituseks vajalikud palgid, mis olid pärit Puski raamatukaupluse hoonest.

Vaata ka
Malvaste kabel

Viited

Kirjandus
"Malvaste kalmistu". - Hiiumaa kalmistud. Hiiumaa Muinsuskaitse Selts. Kärdla 2013. Lk 103–108

Välislingid

Kultuurimälestis nr 23451 "Malvaste õigeusu kabel"
Malvaste kalmistu Veljo Ranniku kogus. Muinsuskaitseameti fotokogu
Kõrgessaare valla hallatavate kalmistute kasutamise eeskiri

Kategooria:Reigi kihelkonna kalmistud
Kategooria:Hiiumaa vald
Kategooria:Hiiu maakonna kalmistud
Kategooria:Eesti õigeusu kalmistud